Source: http://humanisti.sk/view.php?nazevclanku=vyzva-proti-dekadencii-a-barbarstvu-v-rtvs-a-verejnej-diskusii&cisloclanku=2017070047
Timestamp: 2017-08-18 10:47:00+00:00

Document:
Internet time: @490
Petícia proti stránke ZOMRI
Rádio_FM ako štvrtý okruh Slovenského rozhlasu je súčasťou verejno-právneho média RTVS, za ktoré platí každý vlastník nehnuteľnosti koncesionárske poplatky. RTVS prekročili svoje kompetencie, keď ako verejno-právne médium poskytli priestor propagácii facebookovej stránke „Zomri“, ktorá verejne podnecuje nenávisť, opakovane porušuje zákon č. 122/2013 Z. z., čl. 1, § 11 – 17 o ochrane osobnosti zverejňovaním osobných údajov (dokonca súkromnej korešpondencie) a fotografií, a hrubo porušuje základné princípy tej najelementárnejšej etiky, humanizmu a morálky, ktorá je základom pre fungovanie akejkoľvek zdravej a civilizovanej spoločnosti. V niektorých príspevkoch sa administrátori a komentujúci stránky hrdo hlásia k tomu, že sú „žumpou“, „nihilistami“ a „sarkastickými sviňami“.
Z toho dôvodu vznikla petícia, ktorú môže ktokoľvek, ak súhlasí s obsahom petície, podporiť svojím podpisom.
Odkaz na petíciu: Výzva proti dekadencii a barbarstvu v RTVS a verejnej diskusii.
Stránka a tvorcovia Zomri porušujú zákon č. 300/2005 Z. z., § 423 o hanobení národa, a preto je hanebné, že RTVS poskytuje priestor prezentácii tejto stránky. Príkladom takéhoto porušenia je napríklad status publikovaný 12. júla 2017:
„Akože ono je to tak. Keby nás aj ostatné národy mali radi, akože nemajú, lebo sme k****i, tak my by sme si to tu aj tak d******i sami, lebo sme k****i. #definiciaslovakovvkocke“
RTVS je verejno-právna inštitúcia platená z daní občanov Slovenskej republiky, ktorej povinnosti podľa zákona č. 532/2010 Z. z., čl. 1, § 3 sú:
„…na zásade redakčnej nezávislosti prostredníctvom kvalifikovanej pracovnej sily a s pocitom spoločenskej zodpovednosti a ktorá rozvíja kultúrnu úroveň poslucháčov a divákov, poskytuje priestor súčasným kultúrnym a umeleckým aktivitám, sprostredkúva kultúrne hodnoty iných národov.“
Programové služby sú založené:
„…na zásadách demokracie a humanizmu a prispievajú k právnemu vedomiu, etickému vedomiu a k environmentálnej zodpovednosti verejnosti.“
Stránka „Zomri“ je v rozpore s princípmi humanizmu a jej propagácia je v rozpore s poslaním inštitúcie RTVS. Stránka alebo fanpage „Zomri“ s dosahom na vyše 50 tisíc ľudí (čo teda rozhodne nie je málo a nie je možné takýto počet získať prirodzenou cestou bez reklamy a marketingových nástrojov, ku ktorým sú potrebné primerané financie) začala nedávno v spolupráci s agentúrou Kompot vydávať tričká so želaním smrti ako poznávacím symbolom mladých liberálov.
Medzičasom na stránke Zomri pribudlo niekoľko fotografií ďalších zvrátených ľudí v tričku Zomri z produkcie Kompot (sesterskej firmy politickej marketingovej agentúry Komplot Adama Znášika a Petra Hajdina, ktorá dostala Andreja Kisku a SDKÚ k moci cez manipulatívnu kampaň). V relácii Headbanger_FM odvysielanej 19. júna 2017 na rozhlasovej stanici Rádio_FM vystúpil s moderátorom Rudym Russom zbabelý anonymne sa prezentujúci čudák (s prezývkou „Starý admin“), ktorý o sebe tvrdil, že pochádza zo stredného Slovenska. Relácia bola vedená v kontexte „intelektuálov zo Zomri“, ktorí bojujú za krajší svet proti hlúpym Slovákom, a sú vlastne plní mieru a lásky. Prianie smrti považujú iba za „nevinnú satiru“, pričom moderátor občas ironicky dodal, že sú vo verejno-právnom médiu, takže sa musia krotiť.
Na úvodnej fotografii facebookovej stránky Zomri raz uverejnili „citát“:
„Viac slovenské ako byť alkoholik, je už len byť k***t. Milan Lasica.“
Tento citát, ktorý je navyše pripísaný symbolicky obrázkom Janovi Werichovi, teda osobe, ktorá ho nepovedala, porušil zákon č. 300/2005, § 423 trestného zákona o verejnom hanobení národa. Stránka Zomri nazýva Slovákov „prak***tmi“. Stránka neustále a pravidelne porušuje § 424, ktorý okrem iného hovorí aj o verejnom podnecovaní nenávisti a násilia, obmedzeniu práv a slobôd jednotlivcov. Mimo explicitného podnecovania nenávisti (vari niet explicitnejšieho podnecovania nenávisti, než prianie smrti konkrétnej osobe, dokonca z bezpečnosti anonymity), stránka uverejnila nasledujúce citáty, ktoré taktiež nechali slovenské „osobnosti“ chladnými, ľahostajnými alebo dokonca sa na nich smiali:
„Keď si uvedomíš, že si obul letné gumy priskoro.“ (Na fotografii Marika Gombitová na vozíčku.)
„Som sa práve tak vy***l, že keď som vyšiel z hajzla, bol som hladný.“
„Keď Helene povedali, aby sa správala primerane k svojmu veku, zomrela.“ (Príspevok adresovali Helene Vondráčkovej.)
„Víťaz Modrej veľryby.“ (Na obrázku je Iveta Bartošová. Modrá veľryba je údajná samovražedná hra.)
„Keby sa topili ***** a ****a; a vy by ste mohli zachrániť iba jedného, išli by ste na obed alebo by ste si prečítali noviny?“
„Som si pripísal nas***anie slovänských prak***tov medzi skills do životopisu a na LinkedIn. Aspoň rýchlejšie vytriedim potenciálnych zamestnávateľov.“
Osobnosti, umelci a inteligencia sa nielenže proti tejto stránke nevyhraňujú, ba dokonca ju mnohí podporujú. Symbolický páčik („lajk“; „like“) stránke Zomri, a k tejto stránke spriazneným stránkam (Prečo ľudom hrabe, Slobodný vysie*ač a pod.) pridali Michal Havran, Monika Beňová, Monika Tódová, Martin Poliačik, Peter Osuský, František Šebej, Jaroslav Naď, Gábor Grendel…
Mienkotvorné médiá propagujúce stránku Zomri si toto konanie ospravedlňujú tým, že vulgárna stránka údajne bojuje proti extrémizmu, no jasne a cielene ignorujú dokázateľný fakt, že nový extrémizmus vytvára. Denník Nový Čas zaradil stránku Zomri medzi stránky, „kde sa denne výborne zabavíte“.
Aj keď článok v denníku SME už v súvislosti s „vulgárnou stránkou Zomri“ jasne hovorí o vojne na internete, na druhej strane Zomri propaguje na Fici.sk (SME – Penta) Kristína Janščová, ktorej články sú takmer totožné s príspevkami na Zomri. Organizátor tzv. protikorupčných protestov David Straka sa nedávno v rozhovore pre TREND.sk odvolal na stránku Zomri v kontexte sily internetového marketingu.
Bloger a aktivista Ján Benčík pravidelne komentuje a páčikuje príspevky na stránke Zomri, ba dokonca sa na ňu priamo odvolal vo svojom blogu. Súčasťou tímu „Prečo ľudom hrabe“ sú okrem Benčíka aj členovia komisie Konspiratori.sk. Ján Benčík ocenený Cenou európskeho občana za rok 2017 sa hrdo odfotil s Arpádom Šoltésom z TV JOJ a HNonline, ktorý mal na tričku nápis ZOMRI. Arpád Šoltés spolu s Danielom Levickým Archlebom pripravili pre TV JOJ príspevok s totožnou tématikou, aká sa „riešila“ v tom čase na stránke Zomri. Ján Benčík bol medzitým v novinách TV JOJ prezentovaný ako martýr, a to isté v rannom vysielaní 11. júla 2017 na rádiu Express. Benčíka ocenili Monika Flašíková-Beňová (ktorá pravidelne páčikuje príspevky stránky Zomri) a Ivan Štefanec (iniciátor nominácie Jána Benčíka na Cenu európskeho občana za rok 2017), na akcii samozrejme nechýbali ani Marian Jaslovský a Eugen Korda. Pozitívne a nekritické PR (public relations) podujatiu opätovne poskytla aj inštitúcia Rozhlas a televízia Slovenska (RTVS). Správca stránky „Prečo ľudom hrabe“ Marian Jaslovský sa v jednom svojom článku na stránke Aktuality.sk nepriamo priznal, že sa pozná s niektorými správcami stránky (presnejšie: povedal, že nepozná všetkých administrátorov stránky). Marian Jaslovský sa zúčastnil propagandistickej diskusie s Petrom Valovičom z RTVS a Jurajom Smatanom zo stránky Konspiratori.sk. Človek, ktorý podporuje podobné zvrátenosti, nemá žiadne morálne právo hovoriť o šírení nenávisti, propagandy, konšpiráciách či dezinformáciách. Marian Jaslovský je členom projektu Konspiratori.sk, ktorý podporuje aj prezident Andrej Kiska, Michal Truban s aplikáciou od Websupport (plugin s názvom Bullshit Detector), či známy mobilný operátor O2. Stránku Prečo ľudom hrabe (ktorej fanúšikovia a správcovia sa vzájomne podporujú so Zomri) pod hlavičkou OZ SOD účasťou na diskusiách podporili, prípadne sú dokonca členmi, mená ako František Šebej, Martin Bútora, Ivan Mikloš a Andrej Bán.
Nápadne podobné témy, aj „humor“ ako na stránke Zomri, sa vyskytujú v blogu Samuela Marca, článkoch Kristíny Janščovej (Fici.sk – SME & Penta), relácii Ťažký týždeň Jána Gorduliča (scenáre píše napríklad marketér Marián Psár z MUV SAATCHI & SAATCHI, Luborg Nemeš zo stránky Dailymale) a mnohých ďalších blogoch.
Do tejto mozaiky treba rozhodne zaradiť zaškoľovací kurz proti extrémizmu a radikalizmu v Banskej Štiavnici, ktorého sa zase zúčastnili známe mená Jaroslav Naď, preukázateľne napojený na americkú ambasádu, Juraj Smatana preukázateľne finančne dotovaný FED-om, Samuel Marec, ktorého blogy majú až extrémne „nenápadne“ podobný tematický obsah so stránkou Zomri a nakoniec hlásna trúba mladých liberálov Ján Gordulič, ktorý sa tu hral na mediálneho analytika. Odmeny pre lektorov 1 500 €, pre koordinátorov 2 000 €, ubytovanie, strava, nájom 5 700 €, výška dotácie od MS SR 12 900 €; školenie v hoteli patriacemu Ľudovítovi Kaníkovi.
PR stránke Zomri tesne po jej dočasnom zablokovaní robil aj zamestnanec finančnej skupiny Penta, Gabriel Toth. Najzvrátenejším paradoxom je, že mnohí fanúšikovia stránky „Zomri“ podporovali projekty ako „Výzva k ľudskosti“, či kampane Nadácie pre otvorenú spoločnosť ako „Hejt nie je názor“ či „Ale hejt neskryje“. Stránka „Zomri“ nedávno uverejnila a následne zmazala stalkerskú fotografiu z nákupného centra, pod ktorou pribudlo množstvo vulgarizmov na úplne neznámeho, teda nie verejne známeho človeka. Záber z priemyselnej kamery bol uverejnený na stránke KVonline.
Stránku „Zomri“ nazvali Denník N a MedialneEtrend recesistickou stránkou, stránka Omediach využíva „Zomri“ ako relevantný zdroj informácií, Fici.sk (dcérsky projekt denníka SME, ktorý spoluvlastní finančná skupina PENTA) informovala bleskovo o zrušení aj obnovení stránky ako stránky populárnej. Pozitívne PR stránke poskytli médiá HNonline, Denník N, meme-komixy zo Zomri zdieľa emefka, Klocher, Noizz aj Refresher.sk. K stránke Zomri sa prihlásili džezový hudobník Nikolaj Nikitin, Rudi Russ z Rádia FM, odvolávajú sa na ňu Filip Struhárik a Vladimír Šnídl z Denníka N spolupracujúci s Jurajom Smatanom. V kontexte prepojení si prečítajte na záver zoznam vystupujúcich na festivale Pohoda: Hríb, Kiska, Sibyla, Farská, Straka, Hvorecký, Struhárik, Jančárik, Marec…
Správcovia morbídnej stránky „Zomri“ o sebe píšu, že nie sú stránkou, ale symbolom pre životný štýl. Ak je životným štýlom tento nihilistický úpadok a barbarstvo, navyše s heslom priania smrti, čo má svoju jasnú symbolickú interpretáciu, ktorá sa nedá relativizovať, je našou povinnosťou sa proti tomu postaviť.
Výzva proti barbarstvu a dekadencii je zároveň skutočnou výzvou za ľudskosť, humanitu, proti nenávisti, nakoľko nepristupuje k nenávisti selektívne a iba z pozície politickej korektnosti (jasne odsudzuje extrémizmus liberálny aj konzervatívny). Sme všeobecne proti šíreniu nenávisti na oboch stranách barikády, pretože spôsob komunikácie, ktorí sa šíri na internete je neprístupný v civilizovanej a zdravej spoločnosti. No predovšetkým sme proti pokrytectvu a dvojakému metru pri prístupe k tejto téme. Avšak treba zároveň dodať, že rozdúchávanie nenávisti a polarizovanie spoločnosti začali práve liberálne kruhy a to v prelomovom roku 2014 (politický puč na Ukrajine, Krym), kedy vznikli rôznorodé grantové „hatespeech“ schémy, ako to dokázali hackeri zo SorošDC Leaks.
Autormi výzvy sú členovia redakcií ZEM & VEK a DAV DVA.
Čerpané z: www.peticie.com a osobná stránka
Lukáš Perný, 20. 07. 2017 | Prečítané: 206 | Rubrika: Kto sú humanisti?

References: čl. 1
 § 11
 § 423
 čl. 1
 § 3
 § 423
 § 424